Fil-Vatikan, mijiet ta' eluf ta' persuni, attendew għaċ-ċerimonja tal-inawgurazzjoni tal-Pontifikat tal-Papa Franġisku. Iċ-ċerimonja ħadet madwar sagħtejn. Attendew delegazzjonijiet minn 33 Knisja Kristjana u 132 rappreżentant ta' gvernijiet jew organizazzjonijiet bħalma huma Lhud, Musulmani u Buddisti. Id-delegazzjoni Maltija kienet magħmula mill-President George Abela, il-Prim Ministru Joseph Muscat, il-Kap tal-Oppożizzjoni Lawrence Gonzi u l-Ministru tal-Affarijiet Barranin George Vella. L-Isqof Awżiljarju u Vigarju ta' Malta, Monsinjur Charles J. Scicluna, attenda f'isem il-Konferenza Episkopali Maltija. Għall-quddiesa fi Pjazza San Pietru kien hemm preżenti żewġt itfal ta' Puttinu Cares u tnejn oħra mid-Dar tal-Providenza. Il-Gvern Malti ħallas il-vjaġġi ghal dawn it-tfal. Iċ-ċerimonja ġiet trasmessa fuq it-televiżjoni u mxandra madwar id-dinja. Qabel ma' beda l-quddiesa, Franġisku nstaq fuq karozza għolja u mikxufa madwar Pjazza San Pietru fejn sellem lill-folla preżenti. Il-Papa Franġisku kien elett waqt Konklavi tal-Kardinali l-ġimgħa li għaddiet wara li l-Papa Benedittu XVI kien irriżenja u rtira f'ħajja ta' talb u kontemplazzjoni. Il-Papa Franġisku huwa l-ewwel Papa li ġej minn pajjiż Amerikan. Meta kien qed idur bil-karozza xejjer lil folol kbar miġbura fi Pjazza San Pietru. Iċ-ċerimonja bdiet minn ħdejn il-qabar ta' San Pietru fil-qalba tal-Vatikan u kompliet fil-pjazza, il-post fejn sar il-martirju ta' San Pietru, li tiegħu huwa suċċessur il-Papa. Il-purċissjoni mis-sagristija tal-Vatikan baqgħet sejra lejn il-qabar ta' San Pietru. Ħdejn it-tebut sar it-talb. Il-Papa kien akkumpanjat mill-Kapi tal-knejjes Katolliċi Orjentali. Huma kkonċelebraw il-quddiesa flimkien mal-kardinali l-oħra. Ħdejn il-qabar, id-Djakni ppreżentaw il-Vanġelu, iċ-ċurkett u l-Palju li huma s-sinjali tal-Pontifikat. Iċ-ċurkett li ngħata l-Papa huwa ndurat bil-fidda, u mhux bid-deheb, u fih hemm il-figura ta' San Pietru biċ-ċwievet. L-arma tal-pontifikat u l-motto tiegħu baqgħu l-istess bħal ta' meta kien Isqof. Il-motto huwa 'miserando aqtue eligendo' jiġifieri 'fqir imma magħżul'. Wara l-quddiesa, il-Papa daħal fil-Bażilika u hemmhekk laqa' lill-kapijiet u l-mexxejja tal-pajjiżi differenti li attendew għaċ-ċelebrazzjoni. .td_uid_3_5ee4decf4fd52_rand.td-a-rec-img{text-align:left}.td_uid_3_5ee4decf4fd52_rand.td-a-rec-img img{margin:0 auto 0 0} #td_uid_4_5ee4decf501ec .td-doubleSlider-2 .td-item1{background:url(https://cdn.newsbook.com.mt/wp-content/uploads/2018/05/quddiesa_papa-80x60.jpg) 0 0 no-repeat}#td_uid_4_5ee4decf501ec .td-doubleSlider-2 .td-item2{background:url(https://cdn.newsbook.com.mt/wp-content/uploads/2018/05/gurnalisti.136369686241-80x60.jpg) 0 0 no-repeat}#td_uid_4_5ee4decf501ec .td-doubleSlider-2 .td-item3{background:url(https://cdn.newsbook.com.mt/wp-content/uploads/2018/05/Vatican_quddiesa-80x60.jpg) 0 0 no-repeat}#td_uid_4_5ee4decf501ec .td-doubleSlider-2 .td-item4{background:url(https://cdn.newsbook.com.mt/wp-content/uploads/2018/05/8571716080_141c51235b.136369696096-80x60.jpg) 0 0 no-repeat}#td_uid_4_5ee4decf501ec .td-doubleSlider-2 .td-item5{background:url(https://cdn.newsbook.com.mt/wp-content/uploads/2018/05/George-Abela-Pope.136369696938-80x60.jpg) 0 0 no-repeat}#td_uid_4_5ee4decf501ec .td-doubleSlider-2 .td-item6{background:url(https://cdn.newsbook.com.mt/wp-content/uploads/2018/05/Vatikan_Papa_Frangisku_Inawgurazzjoni_20.03.2013_b-80x60.jpg) 0 0 no-repeat}#td_uid_4_5ee4decf501ec .td-doubleSlider-2 .td-item7{background:url(https://cdn.newsbook.com.mt/wp-content/uploads/2018/05/Vatikan_Papa_Frangisku_Inawgurazzjoni_20.03.2013-80x60.jpg) 0 0 no-repeat} 1 minn 7